
KVIETIMAS  SUTEIKTI  RINKOS  KONSULTACIJĄ

DĖL  KELEIVINIO VIENATŪRIO AUTOMOBILIO PIRKIMO

	1.
	Perkančioji organizacija
	Lietuvos Respublikos aplinkos ministerija

	2.
	Perkančiosios organizacijos kontaktiniai asmenys
	Asmuo, atsakingas už procedūrų CVP IS vykdymą: 
Viešųjų pirkimų skyriaus patarėja Ingrida Kinčiūtė-Zulgė (tel. +370 620 98400, el. p. ingrida.zulge@am.lt)

Asmuo, atsakingas už pirkimo objektą (techninės specifikacijos, klausimyno parengimą):
Administravimo departamento Turto ir veiklos aprūpinimo skyriaus vedėja Inga Leinienė (tel.  +370 695 51463, el. p.  inga.leiniene@am.lt)

	3.
	Kalba
	Lietuvių kalba

	4.
	Pirkimo objektas
	Keleivinis vienatūris automobilis iki 3,5 t, M1 kategorija

	5.
	Rinkos konsultacijos tikslas
	Tinkamas pasirengimas pirkimui ir iki pirkimo pradžios rinkos dalyvių bei kitų suinteresuotų asmenų informavimas apie būsimą pirkimą, siekiant sudaryti sąlygas rinkos dalyviams, kitiems suinteresuotiems asmenims pateikti perkančiajai organizacijai pastabas, pasiūlymus, rekomendacijas, atsakymus į aptariamus klausimus dėl būsimo pirkimo objekto.

	6.
	Rinkos konsultacijos objektas
	Automobilis registruojamas M1 kategorijos, ne mažiau kaip 7 (septynių) bet ne daugiau kaip 8 (aštuonių) sėdimųjų vietų įskaitant vairuotoją. Bendras ilgis – ne mažiau 5000 mm. Degalų rūšis – elektra.

	7.
	Rinkos konsultacijos terminas
	Ne vėliau kaip iki 2026 m. spalio 8 d. 12:00 val. 
Esant poreikiui, Perkančioji organizacija gali pratęsti nurodytą terminą paviešindama pranešimą CPV IS.

Prašoma dalyvių atsakymus į perkančiosios organizacijos klausimyne nurodytus klausimus pateikti CVP IS susirašinėjimo grafoje siunčiant pranešimą ir prisegant atsakymus ir (jei yra) pastabas, pasiūlymus, rekomendacijas. 
Atsakymai, pastabos, pasiūlymai, rekomendacijos, gauti pasibaigus aukščiau nurodytam terminui, gali būti nenagrinėjami.

	8.
	Rinkos konsultacijos vykdymo būdas ir tvarka
	Rinkos konsultacija vykdoma vadovaujantis Lietuvos Respublikos viešųjų pirkimų įstatymo (toliau – VPĮ) 27 straipsniu CVP IS priemonėmis Viešųjų pirkimų tarnybos nustatyta tvarka, prašant dalyvių pateikti atsakymus į perkančiosios organizacijos klausimyne pateiktus klausimus. 
Perkančioji organizacija įvertins pateiktus atsakymus ir nuspręs, ar tikslinga rengti susitikimus su rinkos dalyviais, pateikusiais atsakymus į klausimus. 
Apie susitikimų organizavimą (jei bus poreikis) su dalyviais, pateikusiais atsakymus į perkančiosios organizacijos klausimyne pateiktus klausimus, ir su susitikimais susijusias aplinkybes perkančioji organizacija informuos atskirai. Jeigu susitikimus bus nuspręsta organizuoti, tuomet į juos bus kviečiami visi tiekėjai, pateikę atsakymus į perkančiosios organizacijos klausimyne pateiktus klausimus (su kiekvienu tiekėju bus organizuojamas atskiras susitikimas).
Ši rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties. 
Dalyvavimas rinkos konsultacijoje yra neatlygintinas, jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus skelbiami ateityje, ar jų rezultatams.
Rinkos konsultacijų metu gauta informacija, nepažeidžiant VPĮ reikalavimų, bus naudojama priimant sprendimus dėl pirkimo organizavimo ir vykdymo. Dalyvio pateikti atsakymai nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam viešajam pirkimui.

	9.
	Suinteresuotų asmenų informavimas
	Visi CVP IS susirašinėjimo priemonėmis pateikti dalyvių atsakymai (išskyrus gautą informaciją apie kainas), pasiūlymai, pastabos, rekomendacijos (nuasmenintos ir be konfidencialios informacijos), susiję su rinkos konsultacijos objektu, bus paviešinti CVP IS prie rinkos konsultacijos dokumentų ne vėliau kaip iki viešojo pirkimo pradžios*.

	10.
	Klausimynas
	Pridedamas


* Perkančioji organizacija skelbdama viešąjį pirkimą neįsipareigoja atsižvelgti į visus pasiūlymus, pastabas, rekomendacijas.

PRIDEDAMA:
1. Klausimynas.
2. Techninės specifikacijos projektas.

KLAUSIMYNAS
	Eil. Nr.
	Klausimas
	Tiekėjo atsakymas
	Ar atsakymo informacija yra konfidenciali? Jeigu taip, kokia informacija yra konfidenciali?**

	1.
	Ar dalyvautumėte šiame pirkime? 
Jei ne, nurodykite priežastis kodėl.
	
	

	2.
	Prašome nurodyti, ar jūsų atstovaujamų prekių ženklų asortimente yra automobilio modelis (-iai), kuris (-ie) pilnai atitinka visus išvardintus reikalavimus? 
Jei taip, prašome įvardinti konkretų modelį (-ius) ir jo modifikaciją.
	
	

	3.
	Ar įmanoma automobilį pristatyti per techninėje specifikacijoje nurodytą terminą?
Jeigu ne, koks prekių pristatymo terminas Jūsų nuomone yra pakankamas techninėje specifikacijoje nurodytai prekei pristatyti?
	
	

	4.
	Ar techninėje specifikacijoje nurodyti preliminarūs reikalavimai (ar jų derinys) neapriboja konkurencijos ir nėra pertekliniai?
	
	

	5.
	Ar techninėje specifikacijoje nurodyti reikalavimai yra išdėstyti aiškiai? 
Jeigu ne, prašome juos pakoreguoti ir/ar pasiūlyti formuluotę.
	
	

	6.
	Ar turite pastabų / klausimų techninės specifikacijos projektui? 
Kokias sąlygas papildomai siūlytumėte įtraukti į techninę specifikaciją arba kurių sąlygų / reikalavimų reikėtų atsisakyti? 
Prašome argumentuoti kodėl.
	
	

	7.
	Ar siūlytumėte ir ar turite galimybių pateikti alternatyvų pasiūlymą?
	
	

	8.
	Kokia būtų preliminari vieno tokio automobilio (su techninėje specifikacijoje nurodyta komplektacija) rinkos kaina (EUR su PVM)?
	
	

	9.
	Ar Jūsų dalyvavimas šioje rinkos konsultacijoje konfidencialus, t. y. ar perkančioji organizacija turi teisę skelbti dalyvavusio rinkos konsultacijoje dalyvio pavadinimą?
	
	

	10.
	Ar turite kitų pastebėjimų ar pasiūlymų?

	
	


**Klausimai/atsakymai nelaikomi konfidencialia informacija (išskyrus gautą informaciją apie kainas), jei atsakyme nėra pateikiamas specifinis technologinis sprendimas ar atskleidžiama informacija, turinti dalyviui komercinę vertę (,,know-how“). _____________

